Тут ужо былі канкрэтныя намёкі. Як мы пісалі ў папярэдняй частцы, сваякі ўпарта — але пакуль безвынікова — схілялі князя Дзмітрыя прызнаць шлюб і бацькоўства, а разам з тым, права жонкі і дзяцей на спадчыну. Васіль запэўніваў усіх у бескарыслівасці сваіх намераў. Аднак суд, перад якім ён неўзабаве апынуўся за падробку згаданага ліста, такія абставіны не ўлічыў, і атрымаў Пасек за сваё махлярства па поўнай.